**На вниманието на учениците, завършващи VII клас и техните родители**

**Уважаеми кандидат-гимназисти,**

**Уважаеми родители,**

Официалното оповестяване на резултатите от НВО – 7 клас  ще стане до 27.06.19 г. Резултатите се обявяват само в точки и не се трансформират в оценки.

Индивидуалните резултати от НВО ще бъдат обявени на платформата за държавния прием на адрес:[https://priem.mon.bg](https://priem.mon.bg/)и всеки ученик ще има достъп до нея с входящия си номер и уникалния идентификационен код, вписани в служебната бележка, издадена от училището.

Училищата ще издадат свидетелствата за завършено основно образование до 03.07.19 г.

Информация за училищата, които осъществяват прием на ученици в VIII  класза учебната 2019/2020 година  и начина на балообразуване  за всяка паралелка е публикуван на сайта на РУО – Враца [http://.ruobg.com](http://.ruobg.com/)в раздел „Прием“

Тази година подаването на заявление за участие в първи и трети етап на класиране ще бъде **само по електронен път /online**/.

Вариантите за подаване на заявление за участие в класирането са два:

**Първи вариант:**

Без чуждо съдействие от всеки компютър с интернет, по което и да е време в денонощието.

Всеки ученик има персонален профил в електронната платформа [https://priem.mon.bg](https://priem.mon.bg/) и индивидуален код за достъп. За начина на подаване на заявление онлайн може да се информирате от **приложеното указание.**

[http://ruobg.com/messages-students/list-messages-students/section\_id/3](http://www.ruobg.com/messages-students/list-messages-students/section_id/3)

**Подалите самостоятелно заявления по интернет, не следва да подават документи в училищата – центрове.**

**Втори вариант:**

В училище – център, определено от началника на РУО-Враца, в рамките на работния ден /от 8.00 до 18:00 ч./, както следва:

* Център за кариерно ориентиране - гр. Враца, ул. Софроний Врачански“ № 6, ет.1
* ПГ по транспорт „Коста Петров“ - с. Борован
* ОУ „Св. Кл. Охридски“ –Бяла Слатина
* СУ „Христо Ботев“ - с. Габаре
* СУ „Христо Ботев“ - с. Галиче
* Обединено училище „Св. Кл.Охридски“ - с. Тишевица
* Обединено училище „Св. Св. Кирил и Методий“ - с. Девене
* Обединено училище „Христо Ботев“ - с. Баница
* СУ “Христо Ботев” – Козлодуй
* СУ „Св. Св. Кирил и Методий“ – Козлодуй
* ПГ по ЯЕ „И. Курчатов“- Козлодуй
* СУ „Св. св. Кирил и Методий“ с. Бутан
* СУ „Св. Св. Кирил и Методий“ – Криводол
* Обединено училище „Св. Св. Кирил и Методий“ с. Краводер
* ОУ „Хр. Ботев“ – Мездра
* СУ „Св. Кл. Охридски“ с. Зверино
* ПГ по ХТ „Васил Левски“ гр. Мизия
* СУ „Васил Левски“ – Роман
* СУ „Христо Ботев” – Оряхово
* СУ „Васил Воденичарски“ с. Хайредин

**В посочените училища–центрове могат да се приемат заявления от всички кандидатстващи, независимо от това къде живеят, къде са завършили VII клас или къде желаят да продължат образованието си.**

***Хронология при подаване на документи в училище-център***

1. **Заявление**за участие в класиране по образец.

Когато се кандидатства в някой от изброените по-горе центровете, ученикът и родителят му заявяват на длъжностното лице поредността на желаните паралелки, като се кандидатства за конкретна паралелка, а не за училището като цяло. Изборът на паралелките се осъществява от падащо меню на платформата. /*Желателно е да се посочат повече желания. Възможно е ученикът да се окаже неприет, ако балът му не е бил достатъчен поради малко на брой посочени желания./*

Попълненото заявление се разпечатва и подписва от родителя.

1. **Копие на** **медицинско свидетелство**, издадено от общопрактикуващия лекар на ученика- *само за кандидати за специалности от професии*, независимо на кое място е посочена професионалната паралелка. Длъжностното лице сканира и прикачва медицинското свидетелство. Без него желанието за професионална паралелка няма да бъде отчетено при класирането.

* **Данните за балообразуващите предмети от свидетелствата за основно образование и за резултатите от НВО се осигуряват служебно чрез информационната система и НЕ СЕ носят от ученика.**
* **Свидетелство за основно образование се представя само от кандидат от друга област или ако ученикът е завършил основното си образование в предходна година и тогава не е кандидатствал.**

***Хронология при класирането***

Класирането се извършва централизирано на областно ниво от комисия в РУО - Враца. Възможно е ученик да е приет в повече от една област, ако е кандидатствал и в други области.

До 11 юли 2019 г. ще бъдат обявени списъците с приети ученици на първи етап на класиране. Учениците се записват в училището, в което са приети с оригиналите на документите си (свидетелство за основно образование и медицинско свидетелство за професионалните паралелки).

Ако ученикът е класиран по второ или следващо желание, но класирането не го удовлетворява, той може да подаде заявление за участие във втория етап на класирането, в училището, където е класиран. Той може да се класира на предходно свое желание или да остане на мястото, на което е приет.

Ученик, който не се запише или не подаде заявление за второ класиране, губи мястото си от първото класиране.

Неприетите ученици участват във втория етап, без да подават заявления.

Приети ученици в други области, които избират да се запишат там, не е нужно да уведомяват училището, в което са класирани от област Враца. Тяхното място в училището остава свободно. Освободените от тях места се заемат при второто класиране.

До **18 юли 2019**г. ще се обявят списъците с приетите ученици на втори етап на класиране. След този етап учениците следва да се запишат в училището, в което са класирани, в противен случай губят мястото си.

Заявления за участие в трето класиране се подават online или в училищата, в които има свободни места **на 24 и 25 юли 2019 г.**

В трето класиране може да кандидатстват:

* неприетите ученици, като променят желанията си;
* нови ученици, които до момента не са участвали в класирането;
* ученици, които се отказват от класирането си до този момент и се ориентират към останалите свободни места.

Списъците на приетите на третия етап на класиране ще бъдат оповестени на **29 юли 2019 г.**

Незаетите места в училищата продължават да се допълват до **10 септември 2019 г**. с кандидатстване в самото училище.

**ВАЖНО:**Ако ученик не е положил изпит за проверка на способностите по музика или по изобразително изкуство, той не трябва да подава желание за участие в класирането в паралелките, където тези изпити са балообразуващи. Ако е  подадено такова желание, то няма да бъде отчетено за тези ученици.

|  |  |  |
| --- | --- | --- |
| **Дейности** | **Дати** | **Място на реализиране** |
| Обявяване на резултати от изпитите | до 27. 06. 2019 г. | ■  В платформата https://priem.mon.bg  ■  В училището, където ученикът учи; |
| Издаване на свидетелство за завършено основно образование | до 03. 07. 2019 г. | Училището, в което ученикът учи |
| Подаване на документи за участие в класирането | 03. 07. - 05. 07. 2019 г. | Оnline или в посочените училища-центрове, определени от началника на РУО места |
| Обявяване на списъците с приетите ученици на първи етап на класиране | до 11. 07. 2019 г. | ■   В платформата https://priem.mon.bg  ■   Училищата, осъществяващи държавен план-прием |
| Записване на приетите ученици на първи етап на класиране или подаване на заявления за участие **във втория етап на класиране** | до 16. 07. 2019 г. | ■   В училището, в което са приети |
| Обявяване на списъците с приетите ученици на **втори етап на класиране** | до 18. 07. 2019 г. | ■   В платформата https://priem.mon.bg |
| Записване на приетите ученици на **втори етап на класиране** | до 22. 07. 2019 г. | ■   В училището, в което са приети |
| Обявяване на записалите се ученици и броя на незаетите места след **втори етап на класиране** | 23. 07. 2019 г. | ■     В сайта на РУО - Враца [www.ruobg.com](http://www.ruobg.com/)  ■     Във фоайето на РУО-Враца (гр. Враца, ул. „С. Врачански № 1“ ет.1);  ■     В училищата, в които се осъществява държавен план-прием |
| Подаване на документи за участие в трети етап на класиране | 24 - 25. 07. 2019 г. | ■      В училищата, в които има свободни места |
| Обявяване на списъците с приети ученици на **трети етап на класиране** | 29. 07. 2019 г. | ■   В платформата https://priem.mon.bg |
| Записване на приетите ученици на **трети етап на класиране** | 31. 07. 2019 г. | ■    В училищата, където са приети учениците. |
| Попълване на незаетите **след трети етап** в гимназиите места | до 10. 09. 2019 г. | ■    В училищата, където има свободните места |